
Războiul ruso-ucrainean a atins grav și Bucovina noastră care n-are nimic de a face cu ceea ce își impută unii 
de la alţii cei doi beligeranţi și acoliţii lor. Ea este pământ străin și pentru ruși și pentru ucraineni, cu o istorie 
comună doar cu vechea Moldovă românească. Vândută de Otomani Austriei, cu asentimentul Rusiei, în 1774- 
1775, pe aur, pietre preţioase, oglinzi venețiene și alte bunuri de preţ, prin crime săvârșite de cei trei 
competitori (decapitarea voievodului Moldovei Grigore Ghica — care a luptat împotriva acestor tranzacții), 
această parte de Miază-Noapte a Moldovei botezată de Maria Tereza — Bucovina -, a revenit cu greu la Patria 
-mamă în noiembrie 1918, împotriva politicii de forță și dictat a Austriei muribunde, a Rusiei bolșevice 
imperialiste dar și a unui pseudo-stat ucrainean cu pretenţii nationalist-șovine imperiale, toate trei disputându- 
și acest teritoriu românesc. 


După doar 22 de ani, Stalin a cerut-o drept „despăgubire” pentru așa zisa 'exploatare” de către români a 
Basarabiei (jumătatea dintre Prut și Nistru a Moldovei istorice cedată de Otomani Rusiei ţariste în 1812 și 
reunite cu Țara la 27 martie 1918). Armata Roşie a ocupat mai mult decât era prevăzut în înțelgerea Hitler- 
Stalin din 23 august 1939. 


Românii din aceste două zone ale Moldovei revendicate de U.R.S.S., au fugit din fața cotropitorilor în condiţii 
de coșmar, căutând refugiu în Țară. Familia Alexandrinei, ca atâtea altele din Bucovina și Basarabia, a 
încuiat casa și, aşa cum se găseau, fără bani, fără bagaje, s-au grăbit spre gară să prindă un tren spre 
frontieră. 


Alexandrina povestea că a urmat și ea exemplul părinţilor, a plecat spre frontieră cu cheia casei în buzunar, 
fără bagaje, fără nimic, dar cu băiatul ei. A trecut cu greu frontiera ucraineană. La Suceava, unde a ajuns, a 


au ameninţat-o ïn toată această vreme. Ducea, cu mult curaj , vechi și grele suterințe, netratate ïn condițiile 
războiului, agravate până la ultima limită. Totuși, preocuparea sa prioritară era editarea revistei cu istorie 
îndelungată, „Glasul Bucovinei”, a altor lucrări începute sau proiectate la Cernăuţi dar a căror publicare 
depindea de bani ce nu-i putea procura. Nădejdea era la Mănăstirea Putna care înţelegea prioritatea 
publicării acestor lucrări despre Bucovina, mai ales în condiţiile în care manualele școlare escamotează 
adevărul istoric, ascund părţile cele mai grave din istoria românilor aflați și azi sub stăpânire străină. Câţi 
români știu, de exemplu, ce a fost la „Fântâna Albă” ? 


Alexandrina Cernov, împreună cu soţul ei, llie Luceac, (cu lucrări valoroase în istoricul luptei de afirmare 
națională a bucovinenilor sub dominația austriacă), împreună cu colaboratorii lor, au investigat problema 
masacrului de la Fântâna Albă sâvârșit de Armata Roșie când mii de români care voiau să treacă graniţa în 
Țară, au fost uciși și aruncaţi în gropi comune. Mănăstirea Putna a publicat această carte-document, a ridicat 
un mare Portal la intrarea în curtea Mănăstirii în comemorarea veșnică a victimelor teroarei bolșevice. 


Poate am uitat eu, dar nu-mi aduc aminte ca vreo instituţie oarecare, vreun O.N.G., care se ocupă de atâtea 
treburi importante în ţara asta, vreo „Casă” mai mult sau mai puţin princiară, vreo academie de ştiinţă sau 
altceva, să-și fi găsit timp să vorbeasă poporului român, cu glas tare, despre tragedia românilor din Bucovina 
ocupată, din Basarabia ocupată, din Ardealul ocupat! Cine știe, poate se va gândi cineva de pe la noi sau de 
prin alte părți (tot avem o mica Românie în afara Ţării) să iniţieze „pe bază de documente (nu să fabrice ) 
vreun „Memorial al tragediei neamului românesc de-a lungul vremurilor! Chiar dacă l-ar transmite, pe unul 
dintre canalele TV , ce apar ca cupercile, chiar și la ore foarte târzii din noapte! 


Nu știu câte vagoane s-ar fi umplut cu miile de cărți cărate cu spatele de Alexandrina pentru școlile și putinii 
studenți ai Universitătăţii din Cernăuţi! Dacă întrebai : „De ce ai avea nevoie să aduc la Cernăuţi?”, răspunsul 
era, invariabil : „Cărţi, de literatură, istorie, geografie , adu tot ce poți”. Realitatea este că nu prea puteai să 
aduci, pentru că controlul vamal era atent mai ales la cărţi! Când am avut câţiva ani pașaport diplomatic, am 
dus cât am putut de multe cărţi. Dar, totul era ca o picătură într-un ocean! Totuși, Alexandrina înjghebase o 
frumoasă bibliotecă la sediul „Glasului Bucovinei”. Știu că, datorită evenimentelor actuale, biblioteca a fost 
pusă la adăpost, Până când? 


Puţini știu cum trăiau și trăiesc (acum, poate, și mai rău) românii noștri în Bucovina ocupată. Mai ales cei 
implicaţi trup și suflet în lupta pentru drepturi și libertăți elementare. Am participat la diferite manifestări 
științifice ce au avut loc la Cernăuţi organizate de Alexandrina Cernov și colaboratorii ei din „Asociaţia Mihai 
Eminescu”, „Glasul Bucovinei” şi altele; am ţinut o serie de lecţii de istorie la Universitate, în cadrul micutei 
secții de limbă și literatură română; am vizitat sate românești din jurul Cernăuţilor; am fost de două ori la 
Cimitirul-muzeu (pentru noi) din Cernăuţi unde odihnesc cei mai de seamă oameni care și-au înscris numele 
în Carta de Aur a Unirii Bucovinei cu Țara . Cu ce să încep ? 


Am adus din Țară lumânări, candele, flori, multe pachete cu de-mâncare și m-am dus la Cimitir. Impresionant. 
Monumente funerare a căror venerație ar trebui să fie trecută în calendar: Dimitrie Onciul, familia Sbiera, Sextil 

gunoaie. Abia l-am dibuit. In capela micuță a cimitirului am ïntälnit un preot român, mic de statură, îmbrācat 
nici civil, nici preoțește. Am aflat că slujește acolo, la capelă, dar nu mai are acest drept. Ne-a blagoslovit, dar 
altceva n-a vorbit. Nici nu era nevoie. Am văzut. Lespezile funerare cu înscrisuri românești vechi și foarte 
vechi, erau martelate și gravate nou, cu nume ucrainene. Nu câteva ci foarte multe. Mi se pare că asta se 
chiamă „profanare de morminte”, sau în Ucraina s-o fi numind altfel? 


Am făcut ce mi-am propus : am aprins lumânări la mormintele cu nume românești, am pus flori am împărțit 
celor ce se aflau prin preajmă pachetele cu de-mâncare și am plecat. Se pare că vizita mea acolo a supărat, 
pentru că după un timp, în ţară fiind, mi s-a atras atenţia să nu mai repet acele vizite și să mă duc mai rar pe 
acolo. Ceea ce n-am făcut, cu toate riscurile. 


Am vorbit mult despre asta cu Alexandrina și cu llie — care m-au găzduit în timpul acela .Mi-au spus că 
oamenii nu se duc la cimitir „de frică”, nu îngrijesc mormintele „de frică”: în adevăr, sentimentul avut ori de 
câte ori m-am dus la Cernăuţi, a fost acela că mă aflu într-un oraș sub ocupaţie străină. Nu eram departe de 
adevăr. Se vorbea nu numai pe stradă, dar și în casă, în șoaptă sau cu sotto voce. Se schimbau parole chiar 
pentru chestiuni curente, anodine; dacă foloseau un taxi, se dădea o adresă de destinaţie inexactă, dar 
apropiată de cea exactă. Am auzit noaptea zgomote neobișnuite pe scara blocului, nimeni n-a ieșit însă din 
casă, am aflat a doua zi că X a fost „ridicat! 


Când am ajuns prima oară la Alexandrina acasă, Ilie lipsea. Mi-a spus că a plecat până la „mămuţa” (într-un 
sat apropiat). Am înţeles a doua zi despre ce era vorba. A adus de la mămuţa o găină, niște ouă și altele. 
Frigiderul lor era scos din priză din lipsă de oarece alimente. Ilie primise drept „leafă” în luna aceea, cărămizi, 
după cum mai devreme primise tot materiale de construcţii. Peste un timp, pentru că n-a mai vrut să 
primească leafa în acest fel i s-a înscenat un proces și sentinţa l-a privat de libertate un timp. În vremea asta, 
Alexandrina n-a abdicat de la îndatoririle ei. S-a zbătut pentru amplasarea statuii lui Eminescu într-un loc 
convenabil din centrul orașului, a editat cărţi, calendare românești. „Glasul Bucovinei”, cu sau fără sprijinul 
I.C.R.-ului, și-a onorat istoria și cititorii. 


Un episod pe care n-aș vrea să-l trec cu vederea este tulburarea pe care a stârnit-o în Bucovina ocupată 
faimosul „tratat de bază” Constantinescu-Severin, cu Ucraina. Se știe câte valuri a făcut și în ţară problema 
aceasta. Când mai apăreau — pe atunci — ziare în România, mulţi dintre istorici, politologi, chiar oameni politici 
au demonstrat greșeala enormă a unui astfel de act[1]. Totul a fost zadarnic. Mirajul acceptării României în 
N.A.T.O. orbise — voit sau nu — Cotrocenii dar luase și forme grotești[2]. S-a semnat cu surle și tobe acest 
tratat trădător al intereselor vitale ale României . După un timp, văzând cei vânduți — a câta oară ? — străinilor, 
că nimic din promisiunile înscrise în numitul tratat cu privire la învățământul în limba română, la 
„revoluţionarele” transformări privind Universitatea din Cernăuţi și altele asemenea nu numai că nu s-au 
realizat dar că n-au nici o șansă, au întocmit un lung și foarte argumentat Memoriu adresat președintelui E. 


Constantinescu, pe care l-au adus in corpore la București dar... stupoare, președintele nu era disponibil... L- 


au înmânat doamnei consilier pe probleme de politică externă (de meserie arheolog) Zoe Petre, plecând cu 
promisiunea că „fără îndoială domnul Președinte îl va studia”! 

bucovinenii și-au pierdut răbdarea și au pornit la drum. La Cotroceni sunt primiţi de dl Preşedinte în persoană 
care ascultă cu mare atenţie jelania delegaților veniţi de departe şi cu mari speranţe la „fraţii ” din Țara-mamă. 
După ce s-a lămurit cum stăteau lucrurile, di Președinte — îmi povestea cu mult umor negru Alexandrina — „s- 
a răsucit cu spatele la noi și cu faţa în dosul fotoliului prezidențial, căutând, parcă, ceva...”. După ce s-a 
lămurit, E.M. a grăit cu o faţă foarte nedumerită : „Am crezut că am un sac cu bani la spate, dar nu e! Atunci 
de unde să iau bani pentru ce vreţi Dvs?”. Cam asta a fost tot. Cam tot așa se întâmplase și cu delegaţia 
memorandiștilor ardeleni la drăguțul de împărat Franz-losif! Proces bucovinenilor nu li s-a intentat dar nici 
bine nu le-a fost! 


Multe întâmplări care au arătat „marea” bunăvoință a instituţiilor din România „abilitate” să sprijine nemijlocit 
cultura românească în Bucovina (mai exact în străinătate) mi-a povestit de-a lungul anilor Alexandrina; nu le- 
am notat nicăieri pe hârtie ,nu din neglijenţă sau pentru că le socoteam fără importanţă, ci pentru că 
deveniseră cotidianul care nu mai era ceva neobișnuit. 


Alexandrina, acum mă adresez ţie. Știu că de undeva mă vezi și mă auzi. Te aşteptam, cu mi-ai promis, aici, la 
Curtea de Argeș, în iulie, în grădină, la colțișorul unde îţi plăcea să stai, și sporovăiam verzi și uscate până ne 
goneau țânţarii în casă. Îți goleai sacul pentru că nu te mai auzea nimeni decât păsările cerului. Erai plină de 
proiecte, gata să mai faci ceva în plus, gata să pleci la drum, la Suceava, la Mănăstirea Putna unde trebuia 
„numaidecât” să vorbești cu părintele stareț. Peste toate erai preocupată de soarta fiului tău în acest nenorocit 
război, te temeai să nu-l ia poliția militară de pe stradă. Te-am întrebat ce poți să faci dacă se va întâmpla 
asta? Ai început să plângi, spuneai că n-ai nici o putere. 


Alexandrina , ai avut o forță de uriaș, i-ai adunat pe toţi pe lângă tine. Dar erai la capătul puterilor. 


Cred că justiția divină ţi-a oferit șansa unei binemeritate odihne acum, după ce i-ai adus la mal pe toți cei 
dragi ai tăi. Bucovina ta și a noastră va supravieţui și, dacă speranţa nu moare niciodată, o vom revedea iarăși 
acolo unde îi este dat să fie. 


Am scris toate cele de mai sus în dimineaţa înmormântării tale la Putna; lumina unei lumânări lângă iconiţa 


Maicii Domnului la mine pe birou mi-a călăuzit gândurile. Odihneşte-te în pace ! 


Sursa: art-emis.ro 

Autor: Viorica Moisuc 

Curtea de Argeș, 7 iunie 2024 

Nota redacției — Alexandrina Cernov (n. 24 noiembrie 1943, Hotin, România — d. 5 iunie 2024, Mânăstirea 
Putna, Suceava, România. A fost un critic și istoric literar, profesor la Universitatea din Cernăuţi, membru de 
onoare al Academiei Române (din 1992). A fost membru fondator al Societăţii pentru Cultură Românească 


„Mihai Eminescu” din Cernăuţi, membru fondator și director executiv al Editurii „Alexandru cel Bun” și redactor- 
șef la revista trimestrială de istorie și cultură „Glasul Bucovinei'2]. 

proiectul de tratat atinge grav suveranitatea și independența României ( noţiuni despre care atunci încă se 
mai putea vorbi). Au fost multe luări de poziţie în presa vremii; o dezbatere la „Lumea” la care am fost invitată, 
a reunit lideri ai partidelor zise “istorice” , ziariști politologi la modă atunci. Nci un fel de argument n-a clintit de 
pe poziţiile „pro-tratat” pe vreunul dintre politicienii prezenți. 

De reținut că în momentul când s-au împlinit 10 ani de la semnarea actului (eram senator în Senatul 
României), s-a emis un proiect de lege prin care se denunța Tratatul cu Ucraina, în baza unor argumente pe 
care nimeni nu le-a putut infirma (am fost semnatar al acestui proiect). Pus la vot, proiectul a căzut prin voinţa 
de neclintit a alianţei „DA”. 

[2] A făcut valuri în societatea românească tortul de nuntă a fiicei generalului Degeratu, tort pe care era 
inscripționat cuvântul N.A.T.0... 

[3] https://ro.wikipedia.org/wiki/Alexandrina_Cernov 

